Amaro Pargo

Amaro Rodríguez Felipe y Tejera Machado (1678–1747), også kjent som Amaro Pargo, var en spansk kaper, sjøkaptein, navigatør og marinehelt.

 Liv og virke 
 Bakgrunn 
Amaro var sønn av Juan Rodríguez Felipe de Barrios og Beatriz Tejera Machado. Han ble døpt i kirken Nuestra Señora de los Remedios, som nå er katedral for San Cristóbal de La Laguna. Han hadde syv søsken.

Hans ungdom var påvirket av piratvirksomheten som var et økende problem i farvannene rundt Kanariøyene.

Tilnavnet
Det er ikke helt avklart hvorfor Rodríguez Felipe fikk tilnavnet «Pargo». Tradisjonelt er det blitt antatt at psevdonymet skyldes at han som angriper var rask og smidig i kamp og beveger seg til sjøs som fisken kjent som pargo på spansk. Senere er det blitt påstått at det hadde med hans ansiktstrekk å gjøre. Men også andre teorier har blitt lansert. Professor Manuel de Paz ved Universitetet i La Laguna og forskeren og bibliotekaren Daniel García Pulido mener at det var hele slekten hans som var kjent under dette kallenavnet.

Virksomhet
Han tilpasset lasterom på sine fartøyer for å transportere slaver, som ofte ble transportert under umennesklige forhold (dette var i og for seg vanlig på denne tid). Slaver ble benyttet på plantasjer i Vestindia eller sukkerbruk på Kanariøyene.Domingo Barbuzano: El Corsario Amaro Pargo  lest 9. desember 2012 Amaro Pargo tjente en formue på denne virksomheten, og ble til slutt Kanariøyenes rikeste mann.

Han var en venn av dominikanernonnen María de León Bello y Delgado, og hun inspirerte ham til å utøve veldedighet i lokalsamfunnet, særlig for å få slutt på fattigdommen.

Han døde den 4. oktober 1747 i hjembyen San Cristóbal de La Laguna, og ble begravd i klosteret Santo Domingo de Guzmán.

 Ettermæle 
Amaro Pargo var en figur som en gang hadde samme rykte og popularitet som Svartskjegg (Edward Teach) og Francis Drake. På grunn av sin støtte til den spanske kronens kamp mot utenlandske fiender ble Amaro Pargo en nasjonalhelt. Han kjempet mot noen av de mest beryktede og fryktede pirater i sin samtid, blant andre Svartskjegg.La ruta del pirata Amaro 

 Referanser 

 Eksterne lenker 
 El corsario Amaro Pargo

Kategori:Spanske forretningsfolk
Kategori:Pirater
Kategori:slavehandlere
Kategori:Slaveholdere
Kategori:Personer fra Tenerife
Kategori:Fødsler i 1678
Kategori:Dødsfall i 1747
Kategori:Adelige spaniere